රජයේ සහනාධාර අර්තාපල් අල තොගයක් වැලිමඩ කැප්පෙටිපොල සිට මඩකළපුව දිසාපති කාර්යාලයට ප්‍රවාහනය කළ ලොරියකින් රුපියල් 7,34800ක් වටිනා අර්තාපල් අල ගෝනි 168ක් සොරකම් කළ දෙදෙනෙකු එරාවූර් නගයේදී බදුල්ල පොලිසියේ නිලධාරීන් විසින් අත්අඩංගුවට ගත්හ.සොරාගන්නා ලද අර්තාපල් විකුණා ගත් මුදල් 6,01930ක් සහ අර්තාපල් අල හොරෙන් ප්‍රවාහනය කළ රාගම ප්‍රදේශ‍ෙය් ලොරියක්ද පොලිසිය මගින් අත්අඩංගුවට ගෙන තිබේ.අත්අඩංගුවට ගත් සැකරුවන් දෙදෙනා බදුල්ල අධිකරණයට ඉදිරිපත් කිරීමෙන් පසු බදුල්ල මහේස්ත්‍රාත් මහේෂා ප්‍රියදර්ශණී ද සිල්වා මෙනෙවිය සැකකරුවන් මේ මස 15 දින තෙක් බන්ධනාගාර ගත කර තැබීමට නියම කළාය.එරාවූර් අයියන්කේනි ඉබ්බ්‍රාලෙබ්බේ මොහමදු නියාස් (43) සහ එරාවූර් ලෙබ්බේහංදිය අබ්දුල් හසන් මොහොමඩ් සර්ජුන් (36) දෙදෙනා රිමාන්ඩ් බන්ධනාගාර ගත කැරිණි.